**Pápakörnyéki Önkormányzatok**

**Feladatellátó Társulás**

**Elnökétől**

**8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás Társulási Tanács**

**2016. október 17–i ülésére**

**8. napirend**

**Pápakörnyéki Önkormányzatok Feladatellátó Társulás**

**belső ellenőrzési feladatai ellátására benyújtott pályázat elbírálása.**

**Tisztelt Társulási Tanács!**

A Pápakörnyéki Önkormányzatok Feladatellátó Társulása látja el 42 önkormányzat és intézményei vonatkozásában a belső ellenőrzési feladatokat.

A feladatellátás a Társulási Megállapodás alapján az arra jogosult szerveztettel kötött megállapodás alapján történik.

A jogszabályi előírások alapján a belső ellenőrzés vezetője a tárgyévet megelőző november 30-ig nyújtja be a következő évre vonatkozó ellenőrzési tervet, amit a Társulási Tanács fogad el december 31-ig.

A Társulási Tanács ugyanakkor a belső ellenőrzési feladatok ellátására az eddigi gyakorlat alapján a tárgyévi költségvetésben biztosított fedezetet, amikor már az ellenőrzési tervet jóváhagyta.

Annak érdekében, hogy a belső ellenőrzési feladatok ellátása az ellenőrzést végző és a Társulás számára szakmai és költségvetési szempontokból egyértelmű feltételekkel történjen, kértük fel az ellenőrzést 2012. óta végző Bocskay és Társa Könyvelő és Gazdasági Tanácsadó Bt-t, hogy nyújtson be árajánlatot, amit az előterjesztés mellékletét képező tartalommal teljesített.

Mivel az önkormányzatok és intézményeik ellenőrzése két éves ciklusban történik, ezért az árajánlat is ennek megfelelően a 2017-2018. évekre vonatkozik.

A belső ellenőrzés díja 2.000.000 Ft/év, ami megegyezik a jelenlegi ellenőrzési díj éves összegével, tehát áremelést nem tartalmaz.

Kérem a Tisztelt Társulási Tanácsot, hogy az előterjesztést megtárgyalni, az alábbi határozati javaslatot elfogadni szíveskedjek.

Vaszar, 2016. 09. 20.

**Varga Péter**

**elnök**

**Pápakörnyéki Önkormányzatok Feladatellátó Társulás**

**Társulási Tanács**

**…/2016. (X. 17.) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás belső ellenőrzési feladatai ellátására a Bocskay és Társa Könyvelő és Gazdasági Tanácsadó Bt., előterjesztés mellékletét képező árajánlatát elfogadja.

Határidő: Folyamatos

Felelős: Elnök

Jegyző